Gia Kantšeli
Gia Kantšeli (gruusia keeles გია ყანჩელი; 10. august 1935 Thbilisi – 2. oktoober 2019 Thbilisi) oli gruusia helilooja. Ta lõpetas 1963. aastal Thbilisi konservatooriumi kompositsiooni erialal, seejärel tegutses vabakutselise heliloojana ning alates 1971. aastast Thbilisi Šota Rusthaveli teatri muusikadirektorina. 1979. aastast oli ta Gruusia NSV Heliloojate Liidu sekretär. Aastal 1991 asus ta elama Berliini ning 1995. aastast elas Antwerpenis (Flandria kuningliku filharmoonia orkestri kutsel). Kantšeli on kirjutanud seitse sümfooniat, ühe ooperi, kammermuusikat, koorimuusikat, teatri- ja filmimuusikat (näiteks filmidele "Mimino", "Kin-dza-dza" ja "Ära nuta").